Up-78/03
Datum: 2003-03-27T00:00:00.000+01:00
ecli: ECLI:SI:USRS:2003:Up.78.03
vrsta: posamični akt
zadeva: ustavna pritožba
objavljeno: Neobjavljeno | 27.03.2003
dokument: US22280
akt: Ustavna pritožba A. A. zoper sklep Višjega sodišča v Celju št. Cp 732/2001 z dne 11. 7. 2002 v zvezi s sklepom Okrajnega sodišča v Žalcu št. D 289/84 z dne 15. 2. 2001
resitev: zavrženje
izrek: Ustavna pritožba A. A. zoper sklep Višjega sodišča v Celju št. Cp 732/2001 z dne 11. 7. 2002 v zvezi s sklepom Okrajnega sodišča v Žalcu št. D 289/84 z dne 15. 2. 2001 se zavrže.
stavek: Ker je pritožničina ustavna pritožba prepozna, jo je Ustavno sodišče zavrglo. Predlog Državnemu tožilstvu Republike Slovenije za vložitev zahteve za varstvo zakonitosti na tek roka za vložitev ustavne pritožbe ne vpliva.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
podlaga: Člen 55.1.1, Zakon o Ustavnem sodišču [ZUstS]
datum_vloge: 2003-02-09T23:00:00.000Z
datum_odlocitve: 2003-03-26T23:00:00.000Z

# Up-78/03-4

10. 4. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 27. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sklep Višjega sodišča v Celju št. Cp 732/2001 z dne 11. 7. 2002 v zvezi s sklepom Okrajnega sodišča v Žalcu št. D 289/84 z dne 15. 2. 2001 se zavrže.**

## OBRAZLOŽITEV

Pritožnica vlaga ustavno pritožbo zoper sklep sodišča prve stopnje o dedovanju ter sklep Višjega sodišča, s katerim je bila zavrnjena njena pritožba zoper prvostopenjski sklep. Meni, da sta ji bili z njima kršeni pravica do enakosti pred zakonom iz 14. člena Ustave in pravica do enakega varstva pravic iz 22. člena Ustave.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v roku 60 dni od vročitve posamičnega akta, zoper katerega je mogoča ustavna pritožba. Pritožnica v ustavni pritožbi navaja, da ji je bil izpodbijani sklep Višjega sodišča vročen dne 10. 9. 2002. Ustavna pritožba, vložena dne 7. 2. 2003, je torej prepozna. Predlog Državnemu tožilstvu Republike Slovenije za vložitev zahteve za varstvo zakonitosti ne vpliva na tek roka za vložitev ustavne pritožbe. Ker je pritožničina ustavna pritožba prepozna, jo je Ustavno sodišče zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger